Balázs Dzsudzsák

pisi
Balázs Dzsudzsák (sündinud 23. detsembril 1986 Debrecenis) on Ungari jalgpallur, poolkaitsja. 

2020. aastast mängib ta Ungari klubis Debreceni VSC. 2018–2020 mängis ta Araabia Ühendemiraatide klubis Al-Ittihad Kalba. Ta on olnud ka Ungari jalgpallikoondise kapten.

Ta mängis 2004–2008 Debreceni VSC-s, 2008–2011 PSV Eindhovenis, 2011–2012 Mahhatškala Anžis, 2012–2015 Moskva Dinamos, 2015–2016 Bursasporis ja 2016–2018 Al Wahdas.

Alates 2007. aastast on ta mänginud Ungari jalgpallikoondises. 100 koondisekohtumises on ta löönud 21 väravat (seisuga 18.11.2018). 10. septembril 2013 lõi ta 2014. aasta MM valikmängus Eesti koondise vastu värava, mille tulemusel jäi kohtumise lõppseisuks 5:1.

2007. aastal valiti ta Ungari aasta jalgpalluriks. 2008. aastal tuli ta PSV Eindhoveniga Hollandi meistriks.

Dzsudzsák on 179 cm pikk ja kaalub 72 kg.

Viited

 Välislingid 
Balázs Dzsudzsák Moskva Dinamo kodulehel 

Kategooria:Ungari jalgpallurid
Kategooria:PSV Eindhoveni mängijad
Kategooria:Mahhatškala Anži mängijad
Kategooria:Moskva Dinamo jalgpallurid
Kategooria:Sündinud 1986